ભારતમાં 1500 જેટલા આઇએએસ ઓફિસરોની ઘટ છે. દેશમાં કુલ 6500 ઓફિસરો હોવા જોઇએ પરંતુ હાલની સ્થિતિએ 5004 ઓફિસરો છે. ગુજરાત રાજ્યમાં આ ઘટનો આંકડો 56 થવા જાય છે. ઓફિસરોની ઘટના કારણે બીજા ઓફિસરોને વધારાના હવાલા આપીને વહીવટ ચલાવવો પડે છે. ગુજરાતના પડોશી રાજ્યો પૈકી મધ્યપ્રદેશમાં 98, મહારાષ્ટ્રમાં 48 અને રાજસ્થાનમાં 70 આઇએએસ ઓફિસરોની ઘટ છે. મુખ્યમંત્રી વિજય રૂપાણીના ગુજરાતમાં ટોટલ સ્ટ્રેન્થ 297 છે જેની સામે 214 આઇએએસ ઓફિસરો ફરજ બજાવે છે. ગુજરાતમાં 1લી જાન્યુઆરી 2017ની સ્થિતિએ 56 આઇએએસ ઓફિસરોની ઘટ છે. ગુજરાતમાં ઓફિસરોની સંખ્યા ઓછી હોવાથી અને દિલ્હી ડેપ્યુટેશન પર ગયેલા 18થી વધુ ઓફિસરોના કારણે એક ડઝન જેટલા ઓફિસરોને બીજા વિભાગ કે જાહેર સાહસના વધારાના હવાલા આપવા પડ્યા છે.